b'\n_START_ARTICLE_\nManga\n_START_PARAGRAPH_\nManga je japonska beseda, ki pomeni strip. Kot tudi besedo anime, smo jo v Amerikah in Evropi prevzeli kot termin, ki ozna\xc4\x8duje zgolj na japonskem nastale stripe. Medtem ko je branje mang pri nas \xc5\xa1e vedno subkultura in drag hobi, so na japonskem \xc4\x8dtivo, po katerem posega takoreko\xc4\x8d vsak in zajemajo vse \xc5\xbeanre, ki se v tisku lahko pojavijo. Od drame, komedije, znanstvene fantastike, do navodil o kuhanju ali pornografije._NEWLINE_Po navadi se delijo glede na ciljno ob\xc4\x8dinstvo (de\xc4\x8dki, deklice, \xc5\xa1tudenti, \xc5\xa1tudentke, mo\xc5\xa1ki, \xc5\xbeenske ...) in izhajajo v tedenskih, dvotedenskih ali mese\xc4\x8dnih zbornikih namenjenih tem ciljnim skupinam. Na poti v \xc5\xa1olo ali slu\xc5\xbebo prebrani zborniki polnijo smetnjake japonskih podzemnih postaj, uspe\xc5\xa1ni naslovi pa kasneje izhajajo tudi v zvezkih, kakr\xc5\xa1ni se nato pravajajo tudi v tujini. Tudi sistem zbornikov se je sicer \xc5\xbee preselil na zahod. Njihova priljubljenost na zahodu sicer raste s priljubljenostjo animejev, katerim vedno pogosteje slu\xc5\xbeijo kot predloga._NEWLINE_Obstaja tudi v sloven\xc5\xa1\xc4\x8dino prevedena manga Princess Ai.'